The People of the State of New York v. Donald Trump

Achos troseddol yn erbyn Donald Trump, 45fed Arlywydd Unol Daleithiau America, oedd The People of the State of New York v. Donald Trump a gychwynnodd yng Ngoruchaf Lys Efrog Newydd yn Ebrill 2024. Cyhuddir Trump o 34 achos o ffugio cofnodion busnes gyda'r bwriad i gyflawni neu guddio troseddau eraill, yn ymwneud â thaliadau i Stormy Daniels, actores ffilmiau pornograffig, i geisio sicrhau ei thawelwch hi ynglŷn â pherthynas rywiol rhyngddynt. Yn ôl cyfraith daleithiol Efrog Newydd, camymddygiad yw ffugio cofnodion busnes, ond gallai gael ei ystyried yn drosedd difrifol os gwneid er hyrwyddo trosedd arall. Libby Cathey, "Why Trump indictment might hinge on a 'novel legal theory'", ABC News (31 Mawrth 2023). Archifwyd o'r dudalen we wreiddiol drwy gyfrwng archive.today ar 20 Mai 2024. Cyhuddir Trump gan Erlynydd Ardal Manhattan o ffugio'i gofnodion busnes gyda'r nod o dorri cyfyngiadau ffederal ar ariannu ymgyrchoedd etholiadol, i ddylanwadu'n anghyfreithlon ar yr etholiad arlywyddol yn 2016, ac i gyflawni twyll treth; "Donald Trump Is Indicted in New York", The New York Times (5 Ebrill 2023). Archifwyd o'r dudalen we wreiddiol drwy gyfrwng archive.today ar 5 Awst 2023. mae pob un o'r 34 cyhuddiad yn erbyn Trump felly yn ffelwniaeth, ac mae'n wynebu dedfryd o garchar am 20 mlynedd os caiff ei euogfarnu ar o leiaf pum cyhuddiad.

Ar 30 Mai 2024, cafwyd Trump yn euog o bob un o'r 34 cyhuddiad yn ei erbyn. "Donald Trump found guilty in historic criminal trial", BBC (30 Mai 2024). Bu disgwyl iddo gael ei ddedfrydu ar 11 Gorffennaf 2024, a bwriadodd Trump a'i gyfreithwyr apelio yn erbyn yr euogfarn. Kara Scannell, Lauren Del Valle a Jeremy Herb, "Donald Trump found guilty of all 34 charges in hush money trial", CNN (31 Mai 2024). Adalwyd ar 7 Mehefin 2024. Gohiriwyd y sesiwn ddedfrydu sawl gwaith, ac yn Nhachwedd 2024 enillodd Trump yr etholiad arlywyddol. O'r diwedd, ar 10 Ionawr 2025, deng niwrnod cyn i Trump gael ei urddo'n arlywydd yr Unol Daleithiau am yr eildro, cyhoeddodd yr Ustus Juan Merchan ei fod am ddedfrydu Trump i "ryddhad diamod", hynny yw, heb gosb. Dywedodd Merchan dyna oedd "yr unig ddedfryd cyfreithlon na fyddai'n ymyrryd â swydd uchaf y wlad". Kayla Epstein a Madeline Halpert, "Trump avoids prison or fine in hush-money case sentencing", BBC (10 Ionawr 2025). Archifwyd o'r dudalen we wreiddiol drwy gyfrwng archive.today ar 10 Ionawr 2025.

 Cyfeiriadau 

Categori:2024 yn yr Unol Daleithiau
Categori:Achosion llys yn yr Unol Daleithiau
Categori:Donald Trump